ai4bharat/Pralekha huggingface dataset:
நிதி அமைச்சகம்
அரசுப் பத்திரங்கள் விற்பனைக்கான  ஏலம்
- பயன் தரும் அடிப்படையிலான ஏலத்தின் மூலம் அறிவிக்கப்பட்ட தொகையான ரூ.3 ஆயிரம் கோடிக்கு ஏற்றுக்கொள்ளத்தக்க “ஐந்தாண்டு காலத்திற்கான அரசின் புதிய பத்திரங்கள்”.
- விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ.4 ஆயிரம் கோடிக்கு ஏற்றுக்கொள்ளத்தக்க “6.68 சதவீத அரசுப் பத்திரம், 2031”.
- விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ.2 ஆயிரம் கோடிக்கு ஏற்றுக்கொள்ளத்தக்க “7.73 சதவீத அரசுப் பத்திரம், 2034”.
- விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ.3 ஆயிரம் கோடிக்கு ஏற்றுக்கொள்ளத்தக்க “7.06 சதவீத அரசுப் பத்திரம், 2046” என்பதற்கான பத்திர விற்பனையை  மத்திய அரசு அறிவித்துள்ளது.
அறிவிக்கப்பட்ட மொத்த தொகையின் வரம்பான ரூ.12 ஆயிரம் கோடியோடு ஒன்று அல்லது அதற்கும் கூடுதலான மேற்குறிப்பிட்ட பத்திரங்களுக்கு மாறாக ரூ.1000 கோடி வரை கூடுதல் தொகையை மத்திய அரசு வைத்துக் கொள்ளும் உரிமையை பெற்றுள்ளது. பல்வகை விலை அடிப்படையை பயன்படுத்தி இந்த ஏலங்கள் நடத்தப்படும். இந்திய ரிசர்வ் வங்கியால் மும்பையில் உள்ள அதன் கோட்டை அலுவலகத்தில் 2018 ஏப்ரல் 13  அன்று இந்த ஏலங்கள் விடப்படும்.
(Visitor Counter : 103
குடியரசுத் துணைத் தலைவர் செயலகம்
சர்வதேச யோகா தினம் 2023-ல் குடியரசுத் துணைத் தலைவர் சிறப்பு விருந்தினராக பங்கேற்பு
ஜபல்பூரில் வரும் 21-ம் தேதி நடைபெறும் சர்வதேச யோகா தின விழாவில் குடியரசுத் துணைத் தலைவர் திரு. ஜக்தீப் தன்கர் சிறப்பு விருந்தினராகக் கலந்து கொள்கிறார். கூட்டத்தில் உரையாற்றும் அவர், பின்னர் அங்கு நடைபெறும் வெகுஜன யோகா செயல்முறை விளக்கத்திற்கு தலைமை தாங்குகிறார். சர்வதேச யோகா தினம் 2023 இன் குறிக்கோள் "வசுதைவ குடும்பகத்திற்கான யோகா" என்பதாகும்.
கடந்த 2014-ம் ஆண்டு ஒரு தீர்மானத்தின் மூலம் ஜூன் 21-ம் தேதியை சர்வதேச யோகா தினமாக ஐ.நா அங்கீகரித்து 9 ஆண்டுகள் ஆகிறது என்பது குறிப்பிடத்தக்கது. சர்வதேச யோகா தினம் 2023 இன் உலகளாவிய கொண்டாட்டம் அமெரிக்காவின் நியூயார்க்கில் உள்ள ஐ.நா தலைமையகத்தில் பிரதமர் நரேந்திர மோடி தலைமையில் நடைபெற உள்ளது. அதே நேரத்தில் சர்வதேச யோகா தினம் 2023 இன் தேசிய கொண்டாட்டம் குடியரசுத் துணைத் தலைவர் திரு. ஜக்தீப் தன்கர் தலைமையில் நடைபெறும்.
இதற்காக திரு தன்கர் ஜூன் 20 ஆம் தேதி ஜபல்பூரை அடைகிறார், அங்கு அவர் தமது துணைவியார் திருமதி  சுதேஷ் தன்கருடன் பிரார்த்தனை செய்து குவாரிகாட்டில் நர்மதா ஆரத்தியில் கலந்து கொள்கிறார்.
மத்தியப் பிரதேச ஆளுநர் திரு மங்குபாய் படேல், மத்தியப் பிரதேச முதலமைச்சர் திரு சிவராஜ் சிங் சவுகான், மத்திய ஆயுஷ் மற்றும் துறைமுகங்கள், கப்பல் மற்றும் நீர்வழித் துறை அமைச்சர் திரு சர்பானந்தா சோனோவால் மற்றும் பிற பிரமுகர்கள் சர்வதேச யோகா தினம் 2023 நிகழ்வில் கலந்து கொள்வார்கள் என்று எதிர்பார்க்கப்படுகிறது
ஜல்சக்தி அமைச்சகம்
ஜல் ஜீவன் இயக்கம்: பள்ளிகள், அங்கன்வாடி மையங்களுக்கு குழாய் மூலம் தண்ணீர் வழங்கும் சிறப்பு திட்டம் 2021 மார்ச் 31 வரை நீட்டிப்பு
பள்ளிகள், அங்கன்வாடி மையங்கள் மற்றும் ஆசிரமங்களுக்கு ஜல் ஜீவன் இயக்கத்தின் கீழ் குழாய் மூலம் தண்ணீர் வழங்கும் ஜல் சக்தி அமைச்சகத்தின் 100-நாள் சிறப்பு திட்டம் மாநிலங்கள் மற்றும் யூனியன் பிரதேசங்களில் நல்ல வரவேற்பை பெற்றுள்ளது.
பல்வேறு மாநிலங்களில் அனைத்து பள்ளிகள் மற்றும் அங்கன்வாடி மையங்களுக்கு தண்ணீர் இணைப்புகள் ஏற்கனவே வழங்கப்பட்டுள்ளன. அதே சமயம், சில மாநிலங்கள் மற்றும் யூனியன் பிரதேசங்கள் இலக்கை அடைவதற்கு இன்னும் சிறிது கால அவகாசம் கேட்டிருக்கின்றன.
இத்திட்டத்திற்கு கிடைத்துள்ள வரவேற்பு மற்றும் நடவடிக்கைகளை தொடர வேண்டிய தேவை ஆகியவற்றை கருத்தில் கொண்டு, 2021 மார்ச் 31 வரை இதை நீட்டிக்க ஜல் சக்தி அமைச்சகம் முடிவெடுத்துள்ளது.
கடந்த நூறு நாட்களில், ஆந்திரப் பிரதேசம், ஹிமாச்சலப் பிரதேசம், கோவா, ஹரியானா, தமிழகம் மற்றும் தெலங்கானா உள்ளிட்ட மாநிலங்கள் அனைத்து பள்ளிகள் மற்றும் அங்கன்வாடி மையங்களில் தண்ணீர் இணைப்புகளை வழங்கியுள்ளன. பஞ்சாபில் அனைத்து பள்ளிகளிலும் தண்ணீர் இணைப்புகள் வழங்கப்பட்டுள்ளன.
பள்ளிகள், அங்கன்வாடி மையங்கள் மற்றும் ஆசிரமங்களுக்கு ஜல் ஜீவன் இயக்கத்தின் கீழ் குழாய் மூலம் தண்ணீர் வழங்க தொடர் நடவடிக்கைகள் எடுக்கப்பட்டு வருகின்றன.
மொத்தம் 5.21 லட்சம் பள்ளிகள் மற்றும் 4.71 லட்சம் அங்கன்வாடி மையங்களுக்கு இது வரை தண்ணீர் இணைப்புகள் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699666
(Visitor Counter : 140
நிதி அமைச்சகம்
அமெரிக்காவில் சர்வதேச நிதியம் மற்றும் நிதிக் குழுவின் கூட்டத்தில் மத்திய அமைச்சர் திருமதி நிர்மலா சீதாராமன் பங்கேற்பு
அமெரிக்காவின் வாஷிங்டன் டி.சி.யில் சர்வதேச நிதியத்தின் தலைமையகத்தில் சர்வதேச நிதியம் மற்றும் நிதிக்குழுவின் கூட்டத்தில் நிதி மற்றும் பெரு நிறுவன விவகாரங்கள் அமைச்சர் திருமதி நிர்மலா சீதாராமன் இன்று கலந்து கொண்டார்.
மிகப்பெரிய பொருளாதாரங்களில் வளர்ச்சி குறைவு, புவி அரசியல் சூழலால் ஏற்பட்டுள்ள எல்லை தாண்டிய தாக்கங்கள், உணவு மற்றும் எரிசக்தி விலையேற்றத்தால் நிகழ்ந்த பணவீக்க அழுத்தம் உட்பட சர்வதேச பொருளாதாரம் முக்கிய இடர்பாடுகளால் சிக்கியுள்ள சூழலில் இந்தக் கூட்டம் நடைபெறுவதாக அமைச்சர் தெரிவித்தார்.
நிதியாண்டு 2022-23 இல் இந்திய பொருளாதாரம் 7% வளர்ச்சியை அடையும் என்று கணிக்கப்பட்டுள்ளதாக அவர் குறிப்பிட்டார். வளர்ச்சியை ஊக்குவிப்பதற்காக முக்கிய அமைப்பு சார்ந்த சீர்திருத்தங்களில் அரசு கவனம் செலுத்துவதும், இணக்கமான உள்நாட்டு கொள்கை சூழலியலும் இதற்கு வித்திட்டதாக அவர் தெரிவித்தார்.
பணவீக்க மேலாண்மையில் கவனம் செலுத்தும் அதே வேளையில், வளர்ச்சியைப் பாதுகாக்கவும் இந்திய அரசு அளித்து வரும் முன்முயற்சிகள் குறித்து நிதி அமைச்சர் எடுத்துரைத்தார். “நாட்டின் பிரம்மாண்டமான பொது விநியோக இணைப்பின் வாயிலாக கடந்த 25 மாதங்களாக விளிம்பு நிலையில் உள்ள சுமார் 800 மில்லியன் குடும்பங்களுக்கு இலவச உணவு தானியம் வழங்கப்படுவதை நாங்கள் உறுதி செய்துள்ளோம்”, என்றார் அவர்.
ஏழை எளிய மக்களுக்கும் நிதி சேவைகள் சென்றடைவதற்கு அரசு முன்னுரிமை அளிப்பதாகவும், இந்தியாவின் டிஜிட்டல் பொது உள்கட்டமைப்பின் வாயிலாக இது மேற்கொள்ளப்படுவதாகவும் திருமதி நிர்மலா சீதாராமன் கூறினார். உலக அளவில் மிகக் குறைந்த பரிமாற்ற கட்டணங்களோடு டிஜிட்டல் கட்டண முறையில் இந்தியா முன்னணி நாடாக விளங்குகிறது என்று அவர் தெரிவித்தார்.
பாதுகாப்பு அமைச்சகம்
தெற்குக் கடற்படை மூலம் அவசர மருத்துவ சிகிச்சை
ஆகஸ்ட் 05 அன்று தெற்குக் கடற்படை  கொச்சியில் இருந்த ஒரு வணிகக் கப்பலில் இருந்து ஹெலிகாப்டரைப் பயன்படுத்தி அவசர மருத்துவ சிகிச்சை மேற்கொண்டது. ஆகஸ்ட் 05, 2020 அன்று சுமார் 10.30 மணியளவில், அமிர்தசரஸ் நகரைச் சேர்ந்த ராஜ்பால் சிங் சந்துவுக்கு ஏற்பட்ட காயம் குறித்து தெற்குக் கடற்படைக்கு  ஒரு தகவல் கிடைத்தது. இவர் பூர்வீக வணிகக் கப்பலின் கேப்டன் எம்.வி.விஸ்வ பிரேமா ஆவார். கேப்டன் காலில் பலத்த காயம் அடைந்ததாகவும், அதனால் அவர் உடனடியாக மருத்துவ சிகிச்சைக்காக கொச்சிக்கு கொண்டு செல்லப்பட வேண்டிய அவசியம் ஏற்பட்டதாக கூறப்படுகிறது. குறுகிய அறிவிப்பில் விபத்து வெளியேற்றத்திற்கான  வழியில், இந்தியக் கடற்படைக் கப்பல் கருடாவிலிருந்து ஒரு Sea king ஹெலிகாப்டர் ஏவப்பட்டது. ஹெலிகாப்டரின் விமானிகள் மிகுந்த திறமையையும், நிபுணத்துவத்தையும் வெளிப்படுத்தியதால், மோசமான கடல் நிலை சாதகமற்ற சூழ்நிலைகளால் எழுந்த சவால்களை வெற்றிகரமாக வென்று நோயாளியினைப் பாதுகாப்பாக வெளியேறுவதை உறுதி செய்தனர்.
விபத்திற்குள்ளான கேப்டன், இந்தியக் கடற்படைக் கப்பல்  கருடாவிற்கு கொண்டுவரப்பட்டு, பின்னர் அனைத்து கோவிட்-19 நெறிமுறைகளும் மேற்கொள்ளப்பட்டு, மேலதிக மருத்துவ சிகிச்சைக்காக, அவர் கொச்சியின் மருத்துவ அறக்கட்டளை மருத்துவனைக்கு மாற்றப்பட்டார்.
கப்பல் போக்குவரத்து அமைச்சகம்
மியான்மரின் ராக்கைன் மாநிலத்தில் உள்ள சிட்வே துறைமுகத்தின் செயல்பாட்டைத் தொடங்கி வைக்கும் வகையில், கொல்கத்தாவின் சியாமா பிரசாத் முகர்ஜி துறைமுகத்தில் இருந்து MV-ITT LION  ஐ திரு.சாந்தனு தாக்கூர் கொடியசைத்துத் தொடங்கி வைத்தார்
மியான்மரின் ராக்கைன் மாநிலத்தில் உள்ள சிட்வே துறைமுகத்தை செயல்பாட்டைத் தொடங்கி வைக்கும் வகையில், கொல்கத்தாவின் சியாமா பிரசாத் முகர்ஜி துறைமுகத்தில் இருந்து MV-ITT LION  கப்பலை மத்திய துறைமுகங்கள், கப்பல் மற்றும் நீர்வழிகள் இணை அமைச்சர் திரு.சாந்தனு தாக்கூர் கொடியசைத்துத் தொடங்கி வைத்தார்.
இந்திய அரசின் மானிய உதவியுடன் இந்தத் துறைமுகம் கட்டப்பட்டுள்ளது. இந்தியாவின் உள்நாட்டு நீர்வழிகள் ஆணையம் , திட்ட மேம்பாட்டு ஆலோசகராக செயல்பட்டு தனது பணியை வெற்றிகரமாக முடித்துள்ளது.
MV-ITT LION  1,000 மெட்ரிக் டன் சிமெண்ட் கொண்ட 20,000 மூட்டைகளை ஏற்றிக் கொண்டு 2023 மே 9-ம் தேதியன்று சிட்வே துறைமுகத்தை சென்றடையும்.
மியான்மரில் உள்ள சிட்வே துறைமுகத்தையும், இந்தியாவின் மிசோரம் மாநிலத்தையும் இணைக்கும் கலடன் ஆற்றின் மீது பல அடுக்கு போக்குவரத்து வசதியை நிர்மாணிப்பதற்கும், இயக்குவதற்கும் இந்தியா- மியான்மர் இடையேயான கட்டமைப்பு ஒப்பந்தத்தின் கீழ் சிட்வே துறைமுகம் உருவாக்கப்பட்டுள்ளது. இந்த துறைமுகமானது மியான்மரில் உள்ள பலேத்வாவை உள்நாட்டு நீர்வழி வழியாகவும், இத் திட்டத்தின் ஒரு பகுதியாக பலேத்வாவிலிருந்து மிசோரமில் உள்ள சோரின்புய் வரை சாலை வழியாகவும் இணைக்கிறது.
இந்த துறைமுகமானது மியான்மரில் இருந்து மற்றும் குறிப்பாக ரக்கைன் மாநிலத்திலிருந்து இந்தியாவிற்கு வர்த்தகம் மற்றும் போக்குவரத்துக்கான புதிய வாய்ப்புகளைத் தொடங்கி வைத்துள்ளதோடு, இரு நாடுகளுக்கும் இடையிலான வர்த்தகத்தை மேலும் மேம்படுத்தும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 141 கோடியைக் கடந்தது
கடந்த 24 மணிநேரத்தில் 66 லட்சத்திற்கும் அதிகமான டோஸ்கள் கொடுக்கப்பட்டுள்ளன
மீட்பு விகிதம் தற்போது 98.40% ஆக உள்ளது, இது மார்ச் 2020 க்குப் பிறகு அதிகபட்சமாக உள்ளது
கடந்த 24 மணி நேரத்தில் 7,189 புதிய வழக்குகள் பதிவாகியுள்ளன
இந்தியாவின் ஆக்டிவ் கேஸ்லோட் தற்போது 77,032 ஆக உள்ளது 579 நாட்களில் மிகக் குறைவு
கடந்த 41 நாட்களில் வாராந்திர நேர்மறை விகிதம்  1%க்கும் குறைவு
நாட்டில் கடந்த 24 மணி நேரத்தில் 66,09,113 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 141 கோடியைக்  கடந்தது. 1,49,64,300 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,286 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,23,263. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 57 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,189 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 77,032 ஆக உள்ளது; இது கடந்த 579 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,05,775 கொவிட் பரிசோதனைகள் செய்யப்பட்டன. இதுவரை சுமார் 67.10 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 40 நாட்களில் 1 சதவீதத்திற்கும் குறைவாக நீடித்து, தற்போது 0.59 சதவீதமாக உள்ளது. தினசரித் தொற்று விகிதம் 0.65 சதவீதமாக பதிவாகியுள்ளது. இந்த எண்ணிக்கை தொடர்ந்து 82 நாட்களாக 2 சதவீதத்திற்குக் கீழே 117 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785051
தகவல் மற்றும் ஒலிபரப்பு அமைச்சகம்
"மெக்சிகன் மக்கள் அனைவரையும் ஒன்றிணைக்கும் வலியை திரையில் காட்ட விரும்பினேன்": இயக்குனர் நடாலியா லோபஸ் கல்லார்டோ
கோவாவில் நடைபெற்று வரும் 53வது இந்திய சர்வதேச திரைப்பட விழாவில் பத்திரிகை தகவல் அலுவகம் ஏற்பாடு செய்திருந்த 'டேபிள் டாக்' நிகழ்ச்சியில் பேசிய ‘மாண்டோ டி ஜெமாஸ்’  திரைப்படத்தின் இயக்குனர் நடாலியா லோபஸ் கல்லார்டோ, "பொருள் கடத்தல்கள், கொலைகள், ஆட்கடத்தல் போன்ற வன்முறையின் அனைத்து வெளிப்பாடுகளையும், உளவியல் பார்வையில் நான் சித்தரிக்க விரும்பினேன். எங்களை ஒன்றிணைக்கும் அனைத்து மெக்சிகன் மக்களும் சுமக்கும் வலியை திரையில் காட்ட விரும்பினேன்.”, என்று கூறினார்.
இந்த மெக்சிகன் த்ரில்லரின் தயாரிப்பாளர் ஜோக்வின் டெல் பாசோ கூறுகையில், "இந்தத் திரைப்படத்திற்காக நடாலியா என்னை அணுகியபோது, அது படத்தின் கதாபாத்திரங்களில் ஒருவரான இசபெல்லின் கதையாக மட்டுமே இருந்தது. பல்வேறு மாற்றங்களுக்கு பின் நடாலியா இந்த கதையை அதன் தற்போதைய வடிவத்திற்கு மாற்றினார்” என்று கூறினார்.
இயக்குனர் நடாலியா லோபஸ் கல்லார்டோவின் கூற்றுப்படி, இந்த திரைப்படத்தின் தலைப்பு அவர் படித்த புத்தகத்தில் இடம்பெற்றிருந்த ஒரு தொடர்மொழியில் இருந்து வந்தது. அந்த "உண்மை என்பது ரத்தினங்களின் அங்கி போன்றது, ஒவ்வொரு ரத்தினத்திலும் மற்றவை பிரதிபலிக்கின்றன.", எதுவே அந்த தொடர்மொழி.
கேமரா இயக்கத்தை வேண்டுமென்றே கட்டுப்படுத்த முயன்றீர்களா என்ற கேள்விக்கு பதிலளித்த இயக்குனர், ஒரு நிலையான பார்வையாளராக நாம் சோகங்களை எவ்வாறு கவனிக்கிறோம் என்பதைப் பிரதிபளிக்கவை இந்த முயற்சியை மேற்கொண்டதாக தெளிவுபடுத்தினார்.
சில திரைப்பட ஆர்வலர்கள் கிளைமாக்ஸ் குறித்தும் விளக்கம் கேட்டனர். பாதிக்கப்பட்டவருக்கும் குற்றவாளிக்கும் இடையிலான எல்லையை அழிக்க முயன்றதாக இயக்குனர் தெளிவுபடுத்தினார்.
மாண்டோ டி கெமாஸ்  கதை கிராமப்புற மெக்சிகோவில் அமைக்கப்பட்டுள்ளது. அங்கு வெவ்வேறு சமூக வகுப்பைச் சேர்ந்த மூன்று பெண்கள் காணாமல் போன ஒரு நபரின் வழக்கில் தொடர்புடைய ஒரு ஒழுங்கமைக்கப்பட்ட குற்றத்துடன் இணைக்கப்படுகின்றனர். இது மெக்சிகோவில் மிகவும் சாதாரணமாக நடந்துக்கொண்டு இருக்கும் ஒரு விஷயமாகும்.
கதை சுருக்கம்:
சுமுகமாக விவாகரத்து வாங்கியப்பின், இசபெல் தனது குழந்தைகளுடன் நகரத்தை விட்டு தனது கிராமத்து வீட்டிற்கு செல்கிறாள். அவளுடைய வீட்டுப் பணிப்பெண்ணான மரியாவின் சகோதரி காணாமல் போனது அவளுக்கு தெரிய வருகிறது. அவளை கண்டுப்பிடிக்க இசபெல் உதவி செய்ய விரும்ப,இரு பெண்களும் காணாமல் போன அவளை கண்டுபிடிக்க திட்டம் இடுகின்றனர். இதற்கிடையில், போலீஸ் கமாண்டர்-இன்சார்ஜ் ராபர்ட்டா தனது மகனை திருத்தி கொள்ளையர்கள் கூட்டத்தில் இருந்து வெளியேற்ற முயற்சிக்கிறார். மொத்த கிராமாமும் ஆபத்தானவர்களால் சூழ்ந்தபோதிலும் இவர்கள் தங்கள் இலக்கை அடைய உறுதியோடு போராடுகின்றனர்.
நடிகர்கள் & குழுவினர்:
இயக்குனர்: நடாலியா லோபஸ் கல்லார்டோ
தயாரிப்பாளர்: பெர்னாண்டா டி லா பெசா, ஜோக்வின் டெல் பாசோ, நடாலியா லோபஸ் கல்லார்டோ
திரைக்கதை: நடாலியா லோபஸ் கல்லார்டோ
ஒளிப்பதிவாளர்: அட்ரியன் துராசோ
ஆசிரியர்: நடாலியா லோபஸ் கல்லார்டோ, ஓமர் குஸ்மான் காஸ்ட்ரோ, மிகுவல் ஷ்வெர்ட்ஃபிங்கர்
நடிகர்கள்: நைலியா நார்விந்த், அன்டோனியா ஒலிவாரெஸ், ஐடா ரோவா, ஜுவான் டேனியல் கார்சியா, ஷெர்லின் ஜவாலா
நாடாளுமன்ற விவகாரத்துறை அமைச்சகம்
இந்தியாவில் முதல் முறையாக, ஒரே பயிலரங்கு மூலம் ஒரு லட்சத்துக்கும் மேற்பட்ட மாணவர்கள் வேலைவாய்ப்புக்கான ஆலோசனையைப் பெற்றுள்ளனர்; ‘பிரமார்ஷ் 2022’ வேலைவாய்ப்பு ஆலோசனை பயிலரங்கை திரு அர்ஜூன் ராம் மெஹ்வால் தொடங்கி வைத்தார்
ராஜஸ்தானின் பிகானீர் மாவட்ட மாணவர்களுக்கான ‘பிரமார்ஷ் 2022’ என்ற வேலைவாய்ப்பு ஆலோசனை பயிலரங்கை மத்திய கலாச்சாரம் & நாடாளுமன்ற விவகாரங்கள் துறை இணை அமைச்சர் திரு அர்ஜூன் ராம் மெஹ்வால் தொடங்கிவைத்தார். இந்தப் பயிலரங்கில் பிகானீர் மாவட்டத்தைச் சேர்ந்த, குறிப்பாக ஊரகப் பகுதிகளில் உள்ள ஆயிரத்துக்கும் மேற்பட்ட பள்ளிகளில் பயிலும் ஒரு லட்சம் மாணவர்கள் கலந்து கொண்டனர்.
மத்திய தொழிலாளர் நலன் மற்றும் வேலைவாய்ப்பு அமைச்சகத்தின் கீழ் செயல்படும் தேசிய வேலைவாய்ப்பு சேவை நிறுவனம்  மற்றும் எடுமைல்ஸ்டோன்ஸ் எனப்படும் கல்வி சார்ந்த ஸ்டார்ட் அப் நிறுவனத்தின் ஆதரவுடன் இந்தப் பயிலரங்கு நடைபெற்றது. ராஜஸ்தான் மாநில கல்வித்துறை இயக்ககம், இந்தப் பயிலரங்கை நடத்துவதற்கான ஒத்துழைப்பு மற்றும் பல்வேறு வசதிகளை செய்து கொடுத்தது.
நிகழ்ச்சியில் பேசிய அமைச்சர் திரு அர்ஜூன் ராம் மெஹ்வால், பிரதமர் திரு நரேந்திர மோடியின் ஆற்றல் மிக்க தலைமையின் கீழ், தேச நிர்மாணப் பணியில் இளைஞர்களின் முழுமையான ஆற்றலை வெளிக் கொண்டுவருவதற்கான பல்வேறு முன்முயற்சிகளை மத்திய அரசு மேற்கொண்டிருப்பதாகத் தெரிவித்தார்.
“புதிய இந்தியாவைப் படைப்பதில் இளைஞர்களின் பங்கு, தற்போது மேற்கொள்ளப்பட்டு வரும் தொழில்நுட்ப மாற்றங்கள், டிஜிட்டல் மாற்றங்கள், கற்பித்தல் & மாணவர்களின் கற்றல் முறைகளை மாற்ற வழிவகுக்கும். தற்போதைய 4-வது தொழிற்புரட்சி யுகம், பல்வேறு துறைகளிலும் வேலைவாய்ப்புக்கான புதிய பரிமாணங்களை ஏற்படுத்தியுள்ளது. ஸ்டார்ட் அப் நிறுவனங்களின் புதிய சூழல், ஒற்றை நபர் வேலைவாய்ப்புகளை அதிகரித்து வருவது, இளைய தலைமுறையினரின் சிறந்த அறிவாற்றலுக்கு சான்றாகத் திகழ்கிறது” என்றும் அமைச்சர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798691
----
(Visitor Counter : 215
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற ஏழைகளுக்கான வேலை வாய்ப்பை மேம்படுத்த வீட்டு சேவைகளுக்கான அர்பன்கிளாப் செயலியுடன் வீட்டுவசதி மற்றும் நகர்ப்புற விவகாரங்கள் துறை அமைச்சகம் புரிந்துணர்வு ஒப்பந்தம்
திறமையான ஊழியர்களுக்கு குறைந்தபட்சம் ரூபாய் 15 ஆயிரம் முதல் 20 ஆயிரம் வரை கிடைப்பது உறுதி
துவக்கத்தில் டெல்லி, குர்கான், நொய்டா, மும்பை, கொல்கத்தா, சென்னை, பெங்களூரு, அகமதாபாத் உள்ளிட்ட 16 நகரங்களில் திட்டங்களில் செயலாக்க முடிவு
நகர்ப் புறங்களில் வசிக்கும் திறமைமிக்க ஏழைகளுக்கு வேலை வாய்பளிக்கும் வகையில் மத்திய வீட்டுவசதி மற்றும் நகர்ப்புற விவகாரங்களுக்கான அமைச்சகம் வீட்டு சேவைகளுக்கான தனியார் செயலியான அர்பன்கிளாப் நிறுவனத்துடன் அக்டோபர் 31-ம் தேதி புரிந்துணர்வு ஒப்பந்தம் ஒன்றை செய்து கொண்டுள்ளது.
வீட்டுவசதி மற்றும் நகரப்புற விவகாரங்களுக்கான அமைச்சகத்தின் கீழான தீன் தயாள் அந்த்யோதயா யோஜனா – தேசிய நகர்ப்புற மக்கள் வாழ்வாதாரங்களுக்கான அமைப்பின் திட்டத்தின் கீழ் உள்ள திறமையானவர்கள் அர்பன்கிளப்பின் பணிகளுக்காக தேர்ந்தெடுக்கப்படுவர்.
மத்திய வீட்டுவசதி மற்றும் நகர்ப்புற விவகாரங்களுக்கான அமைச்சகம்-அர்பன்கிளப் இடையிலான இந்த புரிந்துணர்வு ஒப்பந்தம் அத்துறையின் அமைச்சர் திரு. ஹர்தீப் சிங் புரி முன்னிலையில் கையெழுத்தானது. கையெழுத்தான நாள் முதல் நடைமுறைக்கு வரும் இந்த ஒப்பந்தம் 3 ஆண்டுகளுக்கானது.
டெல்லி, குர்கான், பரிதாபாத், காசியாபாத், நொய்டா, கிரேட்டர் மும்பை, தானே, நவிமும்பை,புனே, கொல்கத்தா, சென்னை, ஹைதராபாத், செகந்திராபாத், பெங்களூரு மற்றும் அகமதாபாத் ஆகிய நகரங்களில் தேவைக்கு ஏற்ப வீட்டு சேவைப் பணிகளுக்காக அவர்களைப் பயன்படுத்திக் கொள்ளும்.
குடிநீர்க் குழாய்களை பழுதுபார்ப்பவர்கள், மின்சாதனம் தொடர்பானவற்றை பழுதுபார்ப்பவர்கள், தட்டச்சர்கள் ஆகியோருக்கு ரூபாய் 15 ஆயிரம் கிடைக்கும் என்றும் அழகுக் கலை நிபுணர்கள், குளிர்சாதனப் பெட்டி போன்றவற்றைப் பழுது பார்ப்பவர்களுக்கு மாதம் ரூபாய் 25 ஆயிரம் கிடைக்கும் என்றும் அர்பன் கிளப் நிறுவனம் உறுதி செய்துள்ளது.
அர்பன் கிளப் 3 ஆண்டுகளாக ஆன்லைன் மூலம் நகர்ப் புறங்களில் வீட்டு சேவைகளுக்கான அனைத்து வசதிகளையும் வெற்றிகரமாக செய்து வருகிறது.
இந்நிகழ்ச்சியின் போது பேசிய அமைச்சர், 5 லட்சம் மற்றும் அதற்கு மேலும் மக்கள் தொகை கொண்ட
106 நகரங்களிலும் அர்பன்கிளாப் தனது சேவையை அதிகரிக்க வேண்டும் என்றார்.
(Visitor Counter : 142
பிரதமர் அலுவலகம்
பிரிட்டிஷ் பிரதமரின் இந்திய பயணம் 
பிரதமர் திரு நரேந்திர மோடியின் அழைப்பை ஏற்று, பிரிட்டிஷ் பிரதமர் திரு போரிஸ் ஜான்சன் இந்தியாவில் ஏப்ரல் 21 முதல் 22 வரை அரசு முறைப் பயணம் மேற்கொண்டார். இது பிரிட்டிஷ் பிரதமரின் முதலாவது இந்திய பயணம் ஆகும்.
ஏப்ரல் 22-ந்தேதி பிரதமர் ஜான்சனுக்கு குடியரசு தலைவர் மாளிகையில் பாரம்பரிய வரவேற்பு அளிக்கப்பட்டது. அவரை பிரதமர் திரு நரேந்திர மோடி அங்கு வரவேற்றார். பின்னர் ராஜ்காட் சென்று மகாத்மா காந்தி நினைவிடத்தில் அவர் மரியாதை செலுத்தினார்.
பின்னர் ஹைதராபாத் இல்லத்தில் பிரதமர் மோடியை போரிஸ் ஜான்சன் சந்தித்து பேசினார். இருதரப்பு உறவுகளை வரலுப்படுத்துவது குறித்து இரு தலைவர்களும் விரிவாக விவாதித்தனர். முன்னதாக வெளியுறவு அமைச்சர் ஜெய்சங்கர் பிரிட்டிஷ் பிரதமரைச் சந்தித்து பேசினார்.
பிரதமர் மோடி- போரிஸ் ஜான்சன் இடையிலான பேச்சுவார்த்தையின் போது இந்தியா-இங்கிலாந்து இடையே இந்த ஆண்டு இறுதிக்குள் அதாவது அக்டோபர் மாதத்திற்குள் தடையற்ற வர்த்தக ஒப்பந்தத்தை நிறைவேற்ற ஒப்புக்கொள்ளப்பட்டது.
ராணுவம் ,பசுமை எரிசக்தி, வர்த்தகம் உள்ளிட்ட பல்வேறு துறைகளில் இருதரப்பு ஒத்துழைப்பு குறித்து இந்தப் பேச்சுவார்த்தையில் ஆலோசிக்கப்பட்டது. மேலும் இந்தோ-பசிபிக் பிராந்தியம், ஐநா பாதுகாப்பு சபை, ஜி-20, காமன்வெல்த், உக்ரைன் போர், ஆப்கானிஸ்தான் விவகாரம் குறித்தும் இருதலைவர்களும் ஆலோசனை நடத்தினர்.
கடந்த ஆண்டு சிஓபி-26 மாநாட்டை வெற்றிகரமாக நடத்தியதற்கு பிரதமர் மோடி, பிரதமர் ஜான்சனைப் பாராட்டினார். கரியமில உமிழ்வற்ற தூய்மையான எரிசக்தி உற்பத்தி மற்றும் பயன்பாட்டை மேற்கொள்ள இருதலைவர்களும் உறுதி எடுத்துக்கொண்டனர். வரும் 2030-ஆம் அண்டுக்குள் மேற்கொள்ளப்பட வேண்டிய நடவடிக்கைகளின் அமலாக்கம் குறித்து இரு தலைவர்களும் ஆலோசனை மேற்கொண்டனர்.இதன் தொடர்ச்சியாக இரண்டு புரிந்துணர்வு ஒப்பந்தங்கள் கையெழுத்தானது.
முன்னதாக, குஜராத்தின் அகமதாபாத்தில் பிரதமர் போரிஸ் ஜான்சன் தமது இந்தியப்பயணத்தை துவக்கினார். சபர்மதி ஆசிரமத்திற்கு சென்ற அவர், வதோதராவில் உள்ள மஸ்வாத் தொழிற்பேட்டையில் ஜேசிபி தொழிற்சாலையைப் பார்வையிட்டார். காந்தி நகர் கிப்ட் சிட்டியில் உள்ள குஜராத் உயிரி தொழில்நுட்ப பல்கலைக்கழகத்திற்கும் அவர் சென்று பார்வையிட்டார்.
இந்தியாவின் தலைமையின் கீழ், 2023-ல் நடைபெறவுள்ள ஜி-20 உச்சிமாநாட்டில் கலந்து கொள்ளுமாறு போரிஸ் ஜான்சனுக்கு பிரதமர் நரேந்திர மோடி அழைப்பு விடுத்தார். இங்கிலாந்துக்கு வருகை தருமாறு பிரிட்டிஷ் பிரதமரும், பிரதமர் மோடிக்கு அழைப்பு விடுத்தார். அதனை அவர் ஏற்றுக்கொண்டார்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1819175
-----
(
ரெயில்வே அமைச்சகம்
தமிழகத்துக்கு வந்த முதல் ஆக்ஸிஜன் எக்ஸ்பிரஸ் ரயில் 80 மெட்ரிக் டன் மருத்துவ ஆக்ஸிஜனை விநியோகித்தது
தமிழகத்துக்கு வந்த முதல் ஆக்ஸிஜன் எக்ஸ்பிரஸ் ரயில் 80 மெட்ரிக் டன் ஆக்ஸிஜனை இன்று காலை விநியோகித்தது.
இந்திய ரயில்வே இதுவரை, சுமார் 500 டேங்கர்களில் 7900 மெட்ரிக் டன் திரவ ஆக்ஸிஜனை நாடு முழுவதும் விநியோகித்துள்ளது.
கடந்த சில நாட்களாக, ஆக்ஸிஜன் எக்ஸ்பிரஸ் ரயில்கள் சுமார் 800 மெட்ரிக் டன் ஆக்ஸிஜனை விநியோகித்துள்ளன.
ஆக்ஸிஜன் எக்ஸ்பிரஸ் ரயில்கள் கடந்த ஏப்ரல் 24ம் தேதி, மகாராஷ்டிராவில் 126 மெட்ரிக் டன் ஆக்ஸிஜனுடன் தனது பணியை தொடங்கின.
20 நாளில் 12 மாநிலங்களுக்கு 7900 மெட்ரிக் டன் ஆக்ஸிஜனை விநியோகித்து தனது செயல்பாட்டை ரயில்வே அதிகரித்துள்ளது.
நாட்டின் மேற்கு பகுதியில் ஹபா மற்றும் முந்ரா, கிழக்கே ரூர்கேலா, துர்காபூர், டாடாநகர், அங்குல் ஆகிய இடங்களில் இருந்து ஆக்ஸிஜனை பெற்று உத்தரகாண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், தமிழ்நாடு, ஹரியானா, தெலங்கானா, பஞ்சாப், கேரளா, தில்லி மற்றும் உத்தரப் பிரதேசம் ஆகிய மாநிலங்களுக்கு சிக்கலான பாதைகளை கடந்து இந்திய ரயில்வே கொண்டு செல்கிறது.
ஆந்திரப் பிரதேசம் மற்றும் கேரளாவுக்கு முதல் ஆக்ஸிஜன் எக்ஸபிரஸ் ரயில்கள் முறையே 40 மெட்ரிக் டன் மற்றும் 118 மெட்ரிக் டன் ஆக்ஸிஜனை கொண்டு சென்று கொண்டிருக்கிறது.
தமிழகத்துக்கு சென்ற முதல் ஆக்ஸிஜன் எக்ஸ்பிரஸ் ரயில் 80 மெட்ரிக் டன் ஆக்ஸிஜனை இன்று காலை விநியோகித்தது. இரண்டாவது ஆக்ஸிஜன் எக்ஸ்பிரஸ் ரயில் தமிழகத்திற்கு சென்று கொண்டிருக்கிறது.
இதுவரை 130 ஆக்ஸிஜன் எக்ஸ்பிரஸ் ரயில்கள் தங்களது பயணத்தை நிறைவு செய்துள்ளன என்பது குறிப்பிடத்தக்கது. இதுவரை மகாராஷ்டிராவுக்கு 462, உத்தரப் பிரதேசத்துக்கு 2210, மத்தியப் பிரதேசத்துக்கு 408, ஹரியானாவுக்கு 1228, தெலங்கானாவுக்கு 308, ராஜஸ்தானுக்கு 72, கர்நாடகாவுக்கு 120, உத்தரகாண்டுக்கு 80, தமிழகத்துக்கு 80, தில்லிக்கு 2934 மெட்ரிக் டன் ஆக்ஸிஜன், ரயில்கள் மூலம் அனுப்பி வைக்கப்பட்டுள்ளன. இன்னும் அதிக ஆக்ஸிஜன் எக்ஸ்பிரஸ் ரயில்கள் இன்று இரவு புறப்படுகின்றன.
பிரதமர் அலுவலகம்
விஷு பண்டிகையையொட்டி ஆரோக்கியமும் மகிழ்ச்சியும் பெற பிரதமர் வாழ்த்து தெரிவித்துள்ளார்
விஷு பண்டிகையையொட்டி அனைவருக்கும் குறிப்பாக உலகம் முழுவதும் உள்ள மலையாளி மக்கள் அனைவருக்கும் பிரதமர் திரு நரேந்திர மோடி நல்வாழ்த்துக்களை தெரிவித்துள்ளார்.
டுவிட்டரில் பிரதமர் கூறியிருப்பதாவது:
விஷு பண்டிகையையொட்டி குறிப்பாக உலகம் முழுவதும் குடியேறியுள்ள மலையாளி மக்களுக்கு நல்வாழ்த்துக்கள். இந்த ஆண்டு அதிகபட்ச மகிழ்ச்சியும் நல்ல ஆரோக்கியமும் நிறைவதற்கு நான் பிரார்த்திக்கிறேன்."
பிரதமர் அலுவலகம்
பிரதமர் கிசான் திட்டத்தின் அடுத்த தவணையை வரும் 25-ஆம் தேதி பிரதமர் வெளியிடுகிறார்
பிரதமர் கிசான் திட்டத்தின் அடுத்த தவணை நிதியை பிரதமர் திரு நரேந்திர மோடி 25-ஆம் தேதி நண்பகல் 12 மணிக்கு காணொலி காட்சி வாயிலாக வெளியிடவிருக்கிறார். பிரதமர் ஒரு பொத்தானை அழுத்தியவுடன் 9 கோடிக்கும் அதிகமான விவசாய குடும்பங்களுக்கு ரூ. 18 ஆயிரம் கோடி நிதி உதவி அவர்களைச் சென்றடையும் வகையில் ஏற்பாடு செய்யப்பட்டுள்ளது.
ஆறு மாநிலங்களைச் சேர்ந்த விவசாயிகளுடன் நிகழ்ச்சியின்போது பிரதமர் கலந்துரையாடுவார். பிரதமர் கிசான் திட்டத்தில் தங்களது அனுபவங்கள் குறித்தும், விவசாய நன்மைக்காக அரசு மேற்கொண்டுள்ள பல்வேறு நலத்திட்டங்கள் குறித்தும் விவசாயிகள் தங்கள் கருத்துக்களைப் பரிமாறிக் கொள்வார்கள். மத்திய வேளாண் அமைச்சரும் இந்த நிகழ்ச்சியில் கலந்து கொள்வார்.
பிரதமர் கிசான் திட்டத்தைப் பற்றி:
பிரதமர் கிசான் திட்டத்தின் கீழ் தகுதி வாய்ந்த விவசாயிகளுக்கு நான்கு மாதங்களுக்கு ஒரு முறை ரூ. 2000 வீதம் மூன்று தவணையாக ஆண்டுக்கு மொத்தம் ரூ. 6000 நிதியுதவி வழங்கப்படும். இந்த நிதி, விவசாயிகளின் வங்கிக் கணக்கில் நேரடியாக செலுத்தப்படும்.